**«Қамқорлық» республикалық**

**акциясын өткізу туралы**

Қазақстан Республикасының «Құқықтық актілер туралы» 2016 жылғы 06 сәуірдегі Заңының 55-бабы 2 тармақшасына сәйкес, Қазақстан Республикасы Білім және ғылым министрлігінің 2019 жылғы 9 қаңтардағы № 3-18-3/55-И хатының негізінде, балаларды есепке алуды қамтамасыз ету және оқумен толық қамту мақсатында, **БҰЙЫРАМЫН:**

1. 2019 жылғы 10 қаңтарынан бастап 10 ақпанына дейін мектепке дейінгі жастағы балаларды оқумен қамту, аз қамтылған отбасының және әлеуметтік-қорғалмаған балаларға қолдау жасау үшін «Қамқорлық» акциясы өткізілсін.

2. Әлеуметтік себептер бойынша оқымайтын балалар мен жасөспірімдерді анықтау және оларды мектепке қайтару жөнінде шұғыл рейдтік іс-шаралар қабылдау бойынша ата-аналар қоғамдарының және құқық қорғау органдарының қызметкерлері қатыстырылып педагогикалық ұжымдардың жұмысы ұйымдастырылсын.

3. «Қамқорлық» акциясының шеңберінде әлеуметтік қорғалмаған отбасыларының балаларын оқу құралдарымен, киіммен, аяқкиім мен қамтамасыз ету үшін қайырымдылық жәрдем көрсетілсін.

4. Оқушылардың сабаққа қатысуы ерекше бақылауға алынсын, оқушылар ыстық тамақпен қамтамасыздандырылсын, бастауыш сынып оқушыларының, әлеуметтік қорғалмаған отбасы балаларының тамақтануына ерекше көңіл бөлінсін, жеке елдімекендерде тұратын оқушыларды мектепке әкелуі мен әкетуі ұйымдастырылсын.

5. Жаппай оқу айлығының барысы бұқаралық ақпарат құралдарында жариялансын.

6. Әлеуметтік қормалмаған аз қамтылмаған отбасындағы мектеп жасындағы балаларды оқумен қамту мақсатында аудан және Петропавл қаласындағы білім бөлімдерінде Кеңестер өткізілсін.

7. «Қамқорлық» қайырымдылық акциясының өткізілуі туралы ақпарат қоса берілген нысандарға сәйкес білім басқармасына 2019 жылдың 13 ақпанынан кешіктірілмей жіберілсін.

8. Осы бұйрықтың орындалуын бақылауды өзіме қалдырамын.

Негіз: Қазақстан Республикасы Білім және ғылым министрлігінің 2019 жылғы 9 қаңтардағы № 3-18-3/55-И хаты.

**Басшының м.а. В. Ткаченко**